a) Dues propostes d'imatge (look) de vestuari seguint les premisses següents: al desembre es ret un homenatge a l'actor Lluís Homar per celebrar els seus anys de dedicació a la interpretació i la seva trajectòria artística.
Es tracta d'un acte en directe que té lloc a les 21.00 h al Palau de la Música on els companys de professió de Lluís Homar li atorguen un premi.
A l'esdeveniment s'hi projecta un vídeo amb entrevistes, fetes abans del dia de la celebració, a diferents artistes i també familiars de l'homenatjat.
La conductora de l'acte és la periodista Gemma Nierga, que haurà d'anar vestida elegant, de tipus còctel.
Cal dissenyar dues propostes de look de vestuari per a la conductora Gemma Nierga: en primer lloc, proposta de vestuari de cada dia per a una de les entrevistes del vídeo que es projectarà a l'homenatge, on ella estarà asseguda al costat de la persona entrevistada, i, en segon lloc, proposta de vestuari elegant per al dia de l'acte.
En cada cas, cal especificar quines cinc preguntes cal plantejar-se abans de posar-se a dissenyar la proposta de disseny de vestuari.
Les propostes, d'un màxim de 10 pàgines en total, s'han de presentar en dos arxius separats: un que contingui la proposta de vestuari per a l'entrevista del vídeo i l'altre que contingui la proposta de vestuari de còctel per a l'acte d'homenatge.
Els arxius no poden pesar més de 50 MB cadascun.
Cada proposta ha d'anar acompanyada d'una breu argumentació i dibuixos o imatges que expliquin l'elecció de vestuari.
Ambdues propostes han de defugir de la reproducció d'estereotips sexistes com de l'objectualització i la sexualització de les dones.
b) El qüestionari, degudament emplenat, sobre les motivacions i les inquietuds que porten el jove o la jove a participar en la convocatòria.
c) Document personal amb dades acadèmiques i professionals de la persona sol·licitant que en qualifiquen l'aptitud professional per a la beca.
No hi ha cap taxa associada a aquest tràmit.
La beca consisteix en una estada formativa en pràctiques a Televisió de Catalunya que ha de permetre a la persona beneficiària de la beca formar-se en els coneixements pràctics que facilitin el seu futur accés al món professional.
Les tasques que desenvolupa la persona becària estan detallades als plans de formació, a la secció Connecta't del web del Carnet Jove ( http://www.carnetjove.cat/connectat ).
L'estada té una durada de 880 hores, i va del setembre de 2019 al juliol de 2020, amb una distribució de quatre hores diàries, de dilluns a divendres, en horari de matí.
Com a cas excepcional, la persona beneficiària ha de participar alguns caps de setmana en esdeveniments multitudinaris, com ara la Festa dels Súpers o la Marató.
Aquesta estada es desenvolupa a les instal·lacions de Televisió de Catalunya o al lloc concret on es faci l'activitat tutelada.
La persona beneficiària pot sortir als títols dels crèdits dels programes on hagi participat com a becària de disseny de vestuari.
Per avaluar les sol·licituds presentades, es constitueix una Comissió de Valoració integrada per cinc membres, els quals han de ser representants qualificats de l'Agència Catalana de la Joventut o de la Direcció General de Joventut, així com experts qualificats dins el sector del disseny de vestuari i la moda.
En una primera fase, la comissió de valoració avalua les sol·licituds d'acord amb els criteris de valoració següents:
Les cinc sol·licituds presentades que obtinguin més puntuació passen a una segona fase d'avaluació, que consisteix en entrevistes personals i una prova pràctica, amb l'objectiu de valorar l'adequació del perfil d'aquestes persones a les tasques que s'exerceixen en el marc de la beca.
Aquesta segona fase d'avaluació es pondera amb un màxim de 50 punts, i es genera una puntuació màxima de 150 punts.
El formulari de sol·licitud es pot enviar electrònicament a l'Agència Catalana de la Joventut a través del web del Carnet Jove www.carnetjove.cat/connectat o al web http://jovecat.gencat.cat, secció Carnet Jove.
El formulari de sol·licitud, excepcionalment, es pot presentar presencialment a:
El formulari de sol·licitud es pot enviar per correu electrònic a l'adreça: [EMAIL]
El procediment de concessió d'aquestes beques és el de concurrència competitiva.
El termini per resoldre i notificar la concessió de les beques és de sis mesos a comptar des de l'endemà de la data de publicació de la convocatòria.
Transcorregut aquest termini sense que s'hagi notificat la resolució expressa, la sol·licitud s'entén desestimada.